ddrg/super_eurlex huggingface dataset:
Uredba Komisije (ES) št. 995/2003

z dne 11. junija 2003

o odstopanju od Uredbe (ES) št. 43/2003 in njeni spremembi v zvezi z rokom za vložitev zahtevkov za pomoč za staranje likerskega vina Madeira in Azorskih vin

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1453/2001 z dne 28. junija 2001 o uvedbi posebnih ukrepov za nekatere kmetijske proizvode za Azore in Madeiro in o razveljavitvi Uredbe (EGS) št. 1600/92 (Poseima) [1] ter zlasti člena 34 Uredbe,

ob upoštevanju naslednjega:

(1) Člen 38(2) Uredbe Komisije (ES) št. 43/2003 z dne 23. decembra 2002 o podrobnih pravilih za uporabo uredb Sveta (ES) št. 1452/2001, (ES) št. 1453/2001 in (ES) št. 1454/2001 v zvezi s pomočjo za lokalno proizvodnjo rastlinskih proizvodov v najbolj oddaljenih regijah Evropske unije [2] določa, da je treba zahtevke za pomoč za staranje vložiti pri pristojnih organih v prvih dveh mesecih vsakega leta.

(2) Za leto 2003 se rok za vložitev zahtevkov za pomoč za staranje vin na Azorih podaljša, da se omogoči pristojnim organom, da sprejmejo vse potrebne upravne ukrepe v zvezi z upravljanjem in nadzorom, še posebej za program pomoči za staranje vina "verdelho", ki je predviden v členu 31 Uredbe (ES) št. 1453/2001.

(3) Zaradi dobrega upravljanja in harmonizacije določb o vlaganju zahtevkov za pomoč, v skladu z določbami člena 54 Uredbe (ES) št. 43/2003 o zahtevkih za pomoč na površino, morajo pristojni organi države članice določiti tudi roke za vložitev zahtevkov za pomoč za staranje vina.

(4) Uredbo (ES) št. 43/2003 je treba ustrezno spremeniti.

(5) Ukrepi iz te uredbe so v skladu z mnenjem Upravljalnega odbora za vino –

SPREJELA NASLEDNJO UREDBO:

Člen 1

Za leto 2003 je treba zahtevke za pomoč za staranje vina z Azorov vložiti najkasneje do 31. julija 2003.

Člen 2

Člen 38(2) Uredbe (ES) št. 43/2003 se nadomesti z naslednjim:

"2. Pomoč za staranje likerskega vina Madeira in Azorskih vin se podeli proizvajalcem v tistih regijah, ki vložijo zahtevek za pomoč pristojnemu organu v roku, ki so ga določile pristojne oblasti države članice. Ta rok se določi tako, da se omogoči dovolj časa za izvedbo potrebnih pregledov na kraju samem."

Člen 3

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. junija 2003

Za Komisijo

Franz Fischler

Član Komisije

[1] UL L 198, 21.7.2001, str. 26.

[2] UL L 7, 11.1.2003, str. 25.

--------------------------------------------------
Uredba Komisije (ES) št. 1211/2003

z dne 7. julija 2003

o spremembi Uredbe (ES) št. 1081/2000 o prepovedi prodaje, dobave in izvoza opreme v Burmo/Mjanmar, ki se lahko uporablja za notranje zatiranje ali terorizem, in o zamrznitvi sredstev nekaterih oseb, povezanih s pomembnimi državnimi funkcijami v tej državi

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 301 te pogodbe,

ob upoštevanju Skupnega stališča 2003/297/SZVP z 28. aprila 2003 o Burmi/Mjanmar [1] in Sklepa Sveta 2003/461/SZVP z 20. junija 2003 o izvajanju Skupnega stališča 2003/297/SZVP [2] o Burmi/Mjanmar,

ob upoštevanju predloga Komisije,

ob upoštevanju naslednjega:

(1) Svet je izrazil svojo veliko zaskrbljenost zaradi poslabšanja splošnih razmer v Burmi/Mjanmar, zlasti zaradi aretacije Aung San Suu Kyi in drugih članov Nacionalne zveze za demokracijo in zaprtja njihovih uradov.

(2) Glede na to Sklep 2003/461/SZVP med drugim določa okrepitev prepovedi tehničnega usposabljanja ali pomoči, povezane z orožjem in sorodnimi materiali.

(3) Ta prepoved tehničnega svetovanja, pomoči ali usposabljanja, povezanega z orožjem in sorodnimi materiali sodi v področje uporabe Pogodbe. Da bi se izognili motnjam konkurence je na ozemlju Skupnosti potrebna zakonodaja Skupnosti. V tej uredbi velja, da to ozemlje zajema vsa ozemlja držav članic, na katerih se uporablja Pogodba, pod pogoji, določenimi v tej Pogodbi.

(4) Ta prepoved se zato doda ukrepom, ki jih nalaga Uredba (ES) št. 1081/2000 [3] –

SPREJEL NASLEDNJO UREDBO:

Člen 1

Uredba (ES) št. 1081/2000 se spremeni na naslednji način:

1. vstavi se naslednji člen:

"Člen 1a

1. Brez poseganja v pristojnosti držav članic glede izvajanja svoje javne oblasti je prepovedano nuditi Burmi/Mjnamar tehnično usposabljanje ali pomoč, povezano z dobavo, proizvodnjo, vzdrževanjem ali uporabo vseh vrst orožja in sorodnih materialov, vključno z orožjem in strelivom, vojaškimi vozili in opremo, paravojaško opremo in rezervnimi deli zanje.

2. Odstavek 1 se ne uporablja za tehnično pomoč ali usposabljanje, povezano z nesmrtonosno vojaško opremo, namenjeno izključno uporabi v humanitarne ali zaščitne namene.";

2. Točka 5 se nadomesti z:

"Člen 5

Prepovedano je zavestno in namerno sodelovanje pri povezanih dejavnostih, katerih neposredni ali posredni cilj ali posledica je spodbujanje poslov ali dejavnosti iz členov 1 in 1a ali izmikanje določilom te Uredbe."

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. julija 2003

Za Svet

Predsednik

F. Frattini

[1] UL L 106, 29.4.2003, str. 36.

[2] UL L 154, 21.6.2003, str. 116.

[3] UL L 122, 24.5.2000, str. 29. Uredba, kot je bila nazadnje spremenjena z Uredbo (ES) št. 744/2003 (UL L 106, 29.4.2003, str. 20).

--------------------------------------------------
Uredba Komisije (ES) št. 1387/2003

z dne 1. avgusta 2003

o spremembi Uredbe (ES) št. 2300/97 o podrobnih pravilih za izvajanje Uredbe Sveta (ES) št. 1221/97 o splošnih pravilih za izvajanje ukrepov za izboljšanje proizvodnje in trženja medu

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1221/97 z dne 25. junija 1997 o splošnih pravilih za izvajanje ukrepov za izboljšanje proizvodnje in trženja medu [1], kakor je bila spremenjena z Uredbo (ES) št. 2070/98 [2], in zlasti člena 5 Uredbe,

ob upoštevanju naslednjega:

(1) Uredba Komisije (ES) št. 2300/97 [3], kakor je bila nazadnje spremenjena z Uredbo (ES) št. 1216/2002 [4], predpisuje določbe za izvajanje letnih nacionalnih programov, predvidenih v Uredbi (ES) št. 1221/97. Finančni prispevek Skupnosti za te programe temelji na skupnem številu panjev v vsaki državi članici, navedenem v Prilogi k Uredbi (ES) št. 2300/97.

(2) Število panjev je bilo spremenjeno v sporočilih držav članic za posodobitev strukturnih podatkov o položaju v sektorju, kot je določeno v členu 1(a) Uredbe (ES) št. 2300/97.

(3) Uredbo (ES) št. 2300/97 bi v skladu s tem morali spremeniti.

(4) Glede na to, da člen 2(2) Uredbe (ES) št. 2300/97 določa 31. avgust kot končni datum za izvajanje ukrepov v skladu z letnimi programi, bi se ta uredba morala uporabljati od tržnega leta 2003/04.

(5) Ukrepi, predvideni v tej uredbi, so v skladu z mnenjem Upravljalnega odbora za perutninsko meso in jajca –

SPREJELA NASLEDNJO UREDBO:

Člen 1

Priloga I k Uredbi (ES) št. 2300/97 se nadomesti s Prilogo k tej uredbi.

Člen 2

Ta uredba začne veljati tretji dan po objavi v Uradnem listu Evropske unije.

Prvič velja za letne programe, ki pokrivajo tržno leto 2003/2004.

Ta uredba je v celoti zavezujoča in se neposredno uporablja v vseh državah članicah.

V Bruslju, 1. avgusta 2003

Za Komisijo

Franz Fischler

Član Komisije

[1] UL L 173, 1.7.1997, str. 1.

[2] UL L 265, 30.9.1998, str. 1.

[3] UL L 319, 21.11.1997, str. 4.

[4] UL L 177, 6.7.2002, str. 4.

--------------------------------------------------

PRILOGA

„PRILOGA I

Država članica | Število panjev |

BE | 100000 |

DK | 155000 |

DE | 893000 |

EL | 1380000 |

ES | 2397840 |

FR | 1150000 |

IE | 20000 |

IT | 1100000 |

LU | 10213 |

NL | 80000 |

AT | 336139 |

PT | 632500 |

FI | 47000 |

SE | 145000 |

UK | 274000 |

EUR 15 | 8720692 |

--------------------------------------------------
Uredba Komisije (ES) št. 1409/2003

z dne 7. avgusta 2003

o odstopanju od Uredbe (EGS) št. 1915/83 o nekaterih podrobnih izvedbenih pravilih glede vodenja knjigovodstva za določitev dohodkov kmetijskih gospodarstev

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta št. 79/65/EGS z dne 15. junija 1965 o vzpostavitvi mreže za zbiranje računovodskih podatkov o dohodkih in gospodarskem poslovanju kmetijskih gospodarstev v Evropski gospodarski skupnosti [1], kakor je bila nazadnje spremenjena z Uredbo (ES) št. 1256/97 [2], in zlasti člena 6(2) Uredbe,

ob upoštevanju naslednjega:

(1) Člen 3 Uredbe Komisije (EGS) št. 1915/83 [3] določa, da organ za zveze pošlje vsa poročila s kmetijskih gospodarstev Komisiji najpozneje v devetih mesecih po koncu obračunskega leta, na katerega se nanašajo.

(2) Uredba Komisije (ES) št. 1251/2002 [4] je z odstopanjem od prvega in drugega odstavka člena 3 Uredbe (EGS) št. 1915/83 določila obdobje 22 mesecev za oddajo poročil s kmetijskih gospodarstev za obračunski leti 2000 in 2001.

(3) Podaljšanje obdobja je bilo med drugim upravičeno zaradi sprememb formata poročil s kmetijskih gospodarstev.

(4) Da bi se organom za zvezo dalo več časa za prilagoditev novim poročilom s kmetijskih gospodarstev, je priporočljivo tudi za obračunsko leto 2002 podaljšati obdobje za oddajo poročil s kmetijskih gospodarstev Komisiji.

(5) Ukrepi, predvideni s to Uredbo, so v skladu z mnenjem Odbora Skupnosti za mrežo računovodskih podatkov za kmetije –

SPREJELA NASLEDNJO UREDBO:

Člen 1

Z odstopanjem od prvega in drugega odstavka člena 3 Uredbe (EGS) št. 1915/83 znaša obdobje za pošiljanje poročil s kmetijskih gospodarstev, za obračunsko leto 2002, 15 mesecev.

Člen 2

Ta Uredba začne veljati sedmi dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. avgusta 2003

Za Komisijo

Franz Fischler

Član Komisije

[1] UL 109, 23.6.1965, p. 1859/65.

[2] UL L 122, 16.5.2003, str. 1.

[3] UL L 190, 14.7.1983, str. 25.

[4] UL L 183, 12.7.2002, str. 9.

--------------------------------------------------
Uredba Komisije (ES) št. 1464/2003

z dne 19. avgusta 2003

o določitvi najnižje cene za proizvajalce suhih sliv in o določitvi proizvodne pomoči za delno sušene slive za tržno leto 2003/2004

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2201/96 z dne 28. oktobra 1996 o skupni ureditvi trgov za predelano sadje in zelenjavo [1], kakor je bila nazadnje spremenjena z Uredbo (ES) št. 453/2002 [2], in zlasti člena 6b(3) in člena 6c(7) Uredbe,

ob upoštevanju naslednjega:

(1) V členu 2 Uredbe Komisije (ES) št. 449/2001 z dne 2. marca 2001 o podrobnih pravilih za izvajanje Uredbe Sveta (ES) št. 2201/96 glede sheme pomoči za proizvode, predelane iz sadja in zelenjave [3], kakor je bila nazadnje spremenjena z Uredbo (ES) št. 1426/2002 [4], so določeni datumi tržnih let.

(2) Kriteriji, po katerih se določijo najnižje cene oziroma proizvodna pomoč, so določeni v členu 6b oziroma 6c Uredbe (ES) št. 2201/96.

(3) Proizvodi, za katere se določita najnižja cena in pomoč, so navedeni v členu 3 Uredbe Komisije (ES) št. 464/1999 z dne 3. marca 1999 o podrobnih pravilih za izvajanje Uredbe Sveta (ES) št. 2201/96 glede ureditev pomoči za delno sušene slive [5], lastnosti, ki jih ti proizvodi morajo imeti, pa so določeni v členu 2 navedene uredbe. Za tržno leto 2003/2004 je torej treba določiti najnižjo ceno in proizvodno pomoč..

(4) Ukrepi, predvideni s to uredbo, so v skladu z mnenjem Upravljalnega odbora za predelano sadje in zelenjavo –

SPREJELA NASLEDNJO UREDBO:

Člen 1

Za tržno leto 2003/2004:

(a) najnižja cena iz člena 3 Uredbe (ES) št. 2201/96 za suhe slive "d’Ente" znaša 1935,23 EUR na neto tono franko prostori proizvajalca;

(b) proizvodna pomoč iz člena 4 navedene uredbe za delno sušene slive znaša 804,15 EUR na neto tono.

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. avgusta 2003

Za Komisijo

Franz Fischler

Član Komisije

[1] UL L 297, 21.11.1996, str. 29.

[2] UL L 72, 14.3.2002, str. 9.

[3] UL L 64, 6.3.2001, str. 16.

[4] UL L 206, 3.8.2002, str. 4.

[5] UL L 56, 4.3.1999, str. 8.

--------------------------------------------------
Uredba Komisije (ES) št. 1679/2003

z dne 24. septembra 2003

o določitvi predvidene proizvodnje neočiščenega bombaža za tržno leto 2003/2004 in posledično začasno znižanje orientacijske cene

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Akta o pristopu Grčije, zlasti protokola 4 o bombažu, nazadnje spremenjenega z Uredbo Sveta (ES) št. 1050/2001 [1],

ob upoštevanju Uredbe Sveta (ES) št. 1051/2001 z dne 22. maja 2001 o proizvodni pomoči za bombaž [2] in zlasti prve alinee člena 19(2) Uredbe,

ob upoštevanju naslednjega:

(1) V skladu s členom 16(1) Uredbe Komisije (ES) št. 1591/2001 z dne 2. avgusta 2001 o podrobnih pravilih za uporabo programa pomoči za bombaž [3], nazadnje spremenjene z Uredbo (ES) št. 1486/2002 [4], se morata predvidena proizvodnja neočiščenega bombaža iz prvega pododstavka člena 14(3) Uredbe (ES) št. 1051/2001 in posledično začasno znižanje orientacijske cene določiti pred 10. septembrom zadevnega tržnega leta.

(2) V skladu s členom 19(2) Uredbe (ES) št. 1051/2001 je pri določitvi načrtovane proizvodnje treba upoštevati predvideni pridelek.

(3) Začasno znižanje orientacijske cene se izračuna na podlagi prvega pododstavka člena 14(3) Uredbe (ES) št. 1051/2001, ki nadomesti dejansko proizvodnjo s predvideno proizvodnjo plus 15 %.

(4) Ukrepi, predvideni s to uredbo, so v skladu z mnenjem Upravljalnega odbora za naravna vlakna –

SPREJELA NASLEDNJO UREDBO:

Člen 1

1. Predvidena proizvodnja neočiščenega bombaža za tržno leto 2003/2004 je:

- 1065668 ton za Grčijo,

- 334247 ton za Španijo,

- 1108 ton za Portugalsko.

2. Začasno znižanje orientacijske cene za tržno leto 2003/2004 je:

- 37,418 EUR/100 kg za Grčijo,

- 34,654 EUR/100 kg za Španijo,

- 0 EUR/100 kg za Portugalsko.

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. septembra 2003

Za Komisijo

Franz Fischler

Član Komisije

[1] UL L 148, 1.6.2001, str. 1.

[2] UL L 148, 1.6.2001, str. 3.

[3] UL L 210, 3.8.2001, str. 10.

[4] UL L 223, 20.8.2002, str. 3.

--------------------------------------------------
Uredba Komisije (ES) št. 1707/2003

z dne 26. septembra 2003

o določitvi koeficientov, ki se uporabljajo za žita, izvožena v obliki škotskega viskija za obdobje 2003/2004

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo (ES) št. 1104/2003 [2],

ob upoštevanju Uredbe Komisije (EGS) št. 2825/93 z dne 15. oktobra 1993 o določitvi nekaterih podrobnih pravilih za uporabo Uredbe Sveta (EGS) št. 1766/92 glede določanja in dodeljevanja prilagojenih nadomestil za žita, izvožena v obliki določenih žganih pijač [3], kakor je bila nazadnje spremenjena z Uredbo (ES) št. 1633/2000 [4], in zlasti člena 5 Uredbe,

ob upoštevanju naslednjega:

(1) Člen 4(1) Uredbe (EGS) št. 2825/93 predvideva, da so količine žit, ki so upravičene do nadomestila, količine, dane pod nadzor in destilirane, ovrednotene s koeficientom, ki se določi letno za vsako zadevno državo članico. Ta koeficient izraža razmerje med skupnimi izvoženimi količinami in skupnimi tržnimi količinami zadevnih žganih pijač na osnovi trenda, opaženega pri teh količinah v številu let, ki ustreza povprečnemu obdobju staranja za zadevno žgano pijačo. V skladu z informacijami, ki jih nudi Združeno kraljestvo glede obdobja od 1. januarja do 31. decembra 2002, je bilo leta 2002 povprečno obdobje staranja za škotski viski sedem let. Treba je določiti koeficient za obdobje od 1. oktobra do 30. septembra 2004.

(2) Člen 10 Protokola 3 k Sporazumu o Evropskem gospodarskem prostoru [5] izključuje dodelitev nadomestil za izvoze v Lihtenštajn, Islandijo in Norveško. Poleg tega je Skupnost z določenimi tretjimi državami sklenila sporazume, ki odpravljajo izvozna nadomestila. V skladu s členom 7(2) Uredbe (EGS) št. 2825/93, naj bi se to upoštevalo pri izračunavanju koeficientov za obdobje 2003/2004.

(3) Ukrepi, predvideni s to uredbo, so skladni z mnenjem Upravljalnega odbora za žita –

SPREJELA NASLEDNJO UREDBO:

Člen 1

Za obdobje od 1. oktobra 2003 do 30. septembra 2004 so koeficienti, predvideni v členu 4 Uredbe (EGS) št. 2825/93, ki veljajo za žita, ki se uporabljajo v Združenem kraljestvu za izdelavo škotskega viskija, takšni, kot so določeni v Prilogi.

Člen 2

Ta uredba začne veljati na dan objave v Uradnem listu Evropske unije.

Uporablja se od 1. oktobra 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. septembra 2003

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 158, 27.6.2003, str. 1.

[3] UL L 258, 16.10.1993, str. 6.

[4] UL L 187, 26.7.2000, str. 29.

[5] UL L 1, 3.1.1994, str. 1.

--------------------------------------------------

PRILOGA

KOEFICIENTI, KI SE UPORABLJAJO V ZDRUŽENEM KRALJESTVU

Obdobje uporabe | Uporabljen koeficient |

za ječmen, predelan v slad, ki se uporablja pri izdelavi viskija iz sladu | za žita, ki se uporabljajo pri izdelavi viskija iz žit |

Od 1. oktobra do 30. septembra 2004 | 0,514 | 0,443 |

--------------------------------------------------
Uredba Komisije (ES) št. 1708/2003

z dne 26. septembra 2003

o določitvi koeficientov, ki se uporabljajo za žita, izvožena v obliki irskega viskija, za obdobje 2003/2004

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo (ES) št. 1104/2003 [2],

ob upoštevanju Uredbe Komisije (EGS) št. 2825/93 z dne 15. oktobra 1993 o nekaterih podrobnih pravilih za uporabo Uredbe Sveta (EGS) št. 1766/92 glede določanja in dodeljevanja usklajenih povračil za žita, izvožena v obliki določenih žganih pijač [3], kakor je bila nazadnje spremenjena z uredbo (ES) št. 1633/2000 [4], in zlasti člena 5 Uredbe,

ob upoštevanju naslednjega:

(1) Člen 4(1) Uredbe (EGS) št. 2825/93 določa, da so količine žit, ki so upravičene do nadomestila, količine, dane pod nadzor in destilirane, ovrednotene s koeficientom, ki se določi letno za vsako zadevno državo članico. Ta koeficient izraža razmerje med skupnimi izvoženimi količinami in skupnimi tržnimi količinami zadevnih žganih pijač na osnovi trenda, opaženega pri teh količinah v številu let, ki ustreza povprečnemu obdobju staranja za zadevno žgano pijačo. V skladu z informacijami, ki jih nudi Irska o obdobju od 1. januarja do 31. decembra 2002, je bilo leta 2002 povprečno obdobje staranja za irski viski pet let. Skladno s tem je treba določiti koeficient za obdobje od 1. oktobra 2003 do 30. septembra 2004.

(2) Člen 10 Protokola 3 k Sporazumu o Evropskem gospodarskem prostoru [5] izključuje dodelitev nadomestila za izvoze v Lihtenštajn, Islandijo in Norveško. Poleg tega je Skupnost z določenimi tretjimi državami sklenila sporazume, ki odpravljajo izvozna nadomestila. V skladu s členom 7(2) Uredbe (EGS) št. 2825/93, naj bi se to upoštevalo pri izračunavanju koeficientov za obdobje 2003/2004.

(3) Ukrepi, predvideni s to uredbo, so skladni z mnenjem Upravljalnega odbora za žita –

SPREJELA NASLEDNJO UREDBO:

Člen 1

Za obdobje od 1. oktobra 2003 do 30. septembra 2004, se koeficienti, predvideni v členu 4 Uredbe (EGS) št. 2825/93, ki se uporabljajo za žita, ki se na Irskem uporabljajo za proizvodnjo irskega viskija, takšni, kot so določeni v Prilogi k tej Uredbi.

Člen 2

Ta uredba začne veljati na dan objave v Uradnem listu Evropske unije.

Uporablja se od 1. oktobrom 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. septembra 2003

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 158, 27.6.2003, str. 1.

[3] UL L 258, 16.10.1993, str. 6.

[4] UL L 187, 26.7.2000, str. 29.

[5] UL L 1, 3.1.1994, str. 1.

--------------------------------------------------

PRILOGA

KOEFICIENTI, KI SE UPORABLJAJO NA IRSKEM

Obdobje uporabe | Uporabljen koeficient |

za ječmen, ki se uporablja pri proizvodnji irskega viskija, kategorije B | za žita, ki se uporabljajo pri proizvodnji irskega viskija, kategorije A |

Od 1. oktobra 2003 do 30. septembra 2004 | 0,262 | 0,367 |

--------------------------------------------------
Uredba Komisije (ES) št.1793/2003

z dne 13. oktobra 2003

o določitvi minimalnega volumenskega deleža naravnega alkohola za kakovostna vina pdpo "Vinho verde" s poreklom v portugalski vinorodni coni C I a) za vinski leti 2003/2004 in 2004/2005

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino [1], kakor je bila nazadnje spremenjena z Uredbo (ES) št. 806/2003 [2], in zlasti člena 58 Uredbe,

ob upoštevanju naslednjega:

(1) V Prilogi VI(E)(3) k Uredbi (ES) št. 1493/1999 je za cono C I a) minimalni volumenski delež naravnega alkohola za kakovostna vina pdpo določen na 8,5 vol. %.

(2) Z odstopanjem od navedene meje je v Uredbi Komisije (ES) št. 2358/2000 [3] minimalni volumenski delež naravnega alkohola za kakovostna vina pdpo v portugalski coni C I a) določen na 7,5 vol. %. Uredba (ES) št. 2358/2000 preneha veljati ob koncu vinskega leta 2002/2003.

(3) Glede na to, da posebni pogoji za tradicionalno vinogradništvo in trsni izbor v portugalski coni C I a) ne omogočajo, da bi kakovostno vino pdpo "Vinho verde" doseglo minimalni volumenski delež naravnega alkohola 8,5 vol. %, je treba pri navedenem vinu za vinski leti 2003/2004 in 2004/2005 določiti novo odstopanje.

(4) Ukrep, predviden v tej uredbi, je v skladu z mnenjem Upravljalnega odbora za vino –

SPREJELA NASLEDNJO UREDBO:

Člen 1

Z odstopanjem od mej, določenih za volumenske deleže alkohola v Prilogi VI(E)(3) k Uredbi (ES) št. 1493/1999, je lahko volumenski delež naravnega alkohola za kakovostna vina pdpo v portugalski coni C I a), ki nosijo naziv "Vinho verde" za vinski leti 2003/2004 in 2004/2005 nižji od 8,5 vol. %, vendar ne nižji od 8 vol. %.

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 13 oktobra 2003

Za Komisijo

Franz Fischler

Član Komisije

[1] UL L 179, 14.7.1999, str. 1.

[2] UL L 122, 16.5.2003, str. 1.

[3] UL L 272, 25.10.2000, str. 16.

--------------------------------------------------